Document ID: 31994D0363

ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Ιουνίου 1994 για την τροποποίηση της απόφασης 93/542/ΕΟΚ της Επιτροπής περί συμμετοχής της Κοινότητας στη χρηματοδότηση προγραμμάτων καταπολέμησης των οργανισμών των επιβλαβών και τα φυτά και τα φυτικά προϊόντα στα υπερπόντια γαλλικά διαμερίσματα για το έτος 1993 (Το κείμενο στην αγγλική γλώσσα είναι το μόνο αυθεντικό) (94/363/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3763/91 του Συμβουλίου της 16ης Δεκεμβρίου 1991 για ειδικά μέτρα αφορούν ορισμένα γεωργικά προϊόντα στα γαλλικά υπερπόντια διαμερίσματα (1), όπως τροποποιήθηκε από τον κανονισμό (ΕΟΚ) αριθ. 3714/92 της Επιτροπής (2), και ιδίως το άρθρο 11,
Εκτιμώντας:
ότι η απόφαση 93/542/ΕΟΚ της Επιτροπής της 11ης Οκτωβρίου 1993 περί συμμετοχής της Κοινότητας στη χρηματοδότηση προγραμμάτων καταπολέμησης των οργανισμών των επιβλαβών για τα φυτά και τα φυτικά προϊόντα στα υπερπόντια γαλλικά διαμερίσματα κατά το έτος 1993 (3), και ιδίως το άρθρο 5 τελευταία πρόταση, που καθορίζει ως προθεσμία για την περάτωση των πληρωμών που συνδέονται με τις ενέργειες που καλύπτονται από τα εν λόγω προγράμματα καταπολέμησης την 1η Ιουλίου 1994, υπό τον όρον ότι δεν έχουν απωλεσθεί τα δικαιώματα στην Κοινοτική χρηματοδότηση λόγω μη τήρησης των προθεσμιών-
ότι η ετήσια έκθεση που αφορά τα προγράμματα καταπολέμησης των οργανισμών των επιβλαβών για τα φυτά και τα φυτικά προϊόντα στα υπερπόντια γαλλικά διαμερίσματα για το 1993 πρέπει να υποβληθεί στην Επιτροπή και στη μόνιμη φυτοϋγειονομική επιτροπή από την αρμόδια αρχή το αργότερο στις 31 Μαΐου 1994-
ότι η καθυστέρηση που σημειώθηκε στην εφαρμογή των εν λόγω προγραμμάτων καταπολέμησης διαπιστώθηκε κατά την πρώτη συνεδρίαση της επιτροπής παρακολούθησης των προγραμμάτων αυτών-
ότι, ωστόσο, υπάρχει η βούληση των αρμόδιων επισήμων υπηρεσιών των υπερπόντιων γαλλικών διαμερισμάτων να φέρουν εις πέρας το σύνολο των εν λόγω προγραμμάτων καταπολέμησης σε καθένα από τα ενδιαφερόμενα υπερπόντια γαλλικά διαμερίσματα-
ότι το μέτρο που προβλέπεται στην παρούσα απόφαση είναι σύμφωνο με τη γνώμη της Μόνιμης Φυτοϋγειονομικής Επιτροπής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η απόφαση 93/542/ΕΟΚ της Επιτροπής τροποποιείται ως εξής:
1. Στο άρθρο 5 τελευταία πρόταση, η ημερομηνία "1η Ιουνίου 1994" αντικαθίσταται από την ημερομηνία "30 Σεπτεμβρίου 1994".
2. Στο άρθρο ΙΙ μέρος Ι κεφάλαιο Β τμήμα ΙΙ πρώτη πρόταση του δευτέρου εδαφίου της παραγράφου 4, η ημερομηνία "31 Μαρτίου 1994" αντικαθίσταται από την ημερομηνία "30 Σεπτεμβρίου 1994".
Άρθρο 2
Η παρούσα απόφαση απευθύνεται στη Γαλλική Δημοκρατία.
Βρυξέλλες, 20 Ιουνίου 1994.

Labels: 20
4
15
6